
DR.30.11.2020 7 

  
inovasi ini dijangka dapat mengurangkan kos makanan ikan sehingga 20 peratus 
daripada kos sedia ada.  

Makanan-makanan ikan jenis baharu juga memang telah ada dikeluarkan oleh 
pihak swasta dan juga universiti seperti UPM. Dengan adanya keluaran-keluaran baharu 
makanan ikan yang banyak, maka dapat diharapkan kos dan harganya akan menjadi 
lebih rendah untuk digunakan oleh penternak-penternak kita. 

Untuk menambah baik kualiti genetik ikan pula, kementerian melalui Jabatan 
Perikanan seperti mana yang telah saya sebutkan tadi telah melaksanakan Program 
Pembangunan Induk dan Pengeluaran Benih Kebangsaan. Di bawah program ini, baka 
induk ikan daripada Program Nucleus Breeding Centre akan diedarkan kepada Pusat 
Pengembangan Akuakultur Perluk, Jerantut dan juga Pusat Pengembangan Akuakultur 
di Bukit Tinggi, Bentong. Benih tersebut seterusnya akan diedarkan kepada penternak-
penternak yang berkelayakan di bawah Program Broodstock Multiplication Centre sekitar 
negeri Pahang, termasuklah di kawasan Parlimen Yang Berhormat iaitu di Temerloh. 

Jadi, saya juga ingin memberi jaminan kepada Yang Berhormat bahawa 
kerajaan atau lebih khususnya, Kementerian Pertanian dan Industri Makanan sentiasa 
mendengar dan menyambut baik cadangan-cadangan dan permintaan-permintaan yang 
dikemukakan oleh Yang Berhormat tadi untuk penambahbaikan kualiti genetik anak ikan 
serta pengawalan harga makanan ikan. Nanti Yang Berhormat, kita pergi melawat. Insya-
Allah. 

Timbalan Yang di-Pertua [Dato’ Mohd Rashid Hasnon]: Terima kasih 
Timbalan Menteri. Seterusnya, saya ingin menjemput Yang Berhormat Jerantut. 

 Dato’ Haji Ahmad Nazlan bin Idris [Jerantut]: Terima kasih Tuan Yang di-
Pertua. Assalamualaikum warahmatullahi wabarakatuh, salam sejahtera. Izinkan saya 
menyampaikan serangkap pantun, Tuan Yang di-Pertua. 

Titah nasihat dihebah sudah, 
MP sepakat rakyat hilang rasa gundah, 

Tuan Yang di-Pertua bijak terserlah sudah, 
Soalan 5 Jerantut tersedia sudah. 
 

5. Dato' Haji Ahmad Nazlan bin Idris [Jerantut] minta Menteri Kanan 
Perdagangan Antarabangsa dan Industri menyatakan unjuran pelaburan luar negara 
secara langsung (FDI) bagi tahun 2021 serta usaha yang dilakukan bagi menarik lebih 
banyak pelabur asing untuk melabur di negara ini. 

Timbalan Menteri Perdagangan Antarabangsa dan Industri [Datuk Lim Ban 
Hong]: Terima kasih kepada Yang Berhormat Jerantut yang menunjukkan keprihatinan 
beliau terhadap pelaburan negara. Tuan Yang di-Pertua, untuk mengetahui unjuran 
pelaburan luar negara secara langsung bagi tahun 2021, kita boleh berpandukan kepada 
data yang berikut. Pertamanya, bagi tempoh Januari hingga September 2020, pelaburan 
yang diluluskan dalam sektor perkilangan, perkhidmatan dan utama adalah berjumlah 
RM109.8 bilion.  

Sektor perkilangan adalah penyumbang terbesar kepada nilai pelaburan yang 
diluluskan iaitu sebanyak RM65.3 bilion, diikuti oleh sektor perkhidmatan sebanyak 
RM42.8 bilion dan sektor utama sebanyak RM1.7 bilion. Daripada jumlah tersebut, 
pelaburan langsung asing (FDI) menyumbang sebanyak 38.8 peratus yang bernilai 
RM42.6 bilion dan selebihnya RM67.2 bilion iaitu 61.2 peratus adalah pelaburan 
tempatan. Pelaburan yang diluluskan pada tempoh ini melibatkan 2,935 projek dan 
dijangka akan dapat mewujudkan 64,701 peluang pekerjaan. 

Keduanya, setakat 31 Oktober 2020, kerajaan melalui Lembaga Pembangunan 
Pelaburan Malaysia (MIDA) sedang menilai sejumlah 786 projek pelaburan dengan nilai 
RM35.8 bilion dalam sektor perkilangan dan perkhidmatan sebelum dibawa ke 
Jawatankuasa Nasional Mengenai Pelaburan (NCI) untuk kelulusan.  

MIDA juga telah mengenal pasti sejumlah 23 projek yang berprofil tinggi, 
berpotensi, dengan nilai pelaburan sebanyak RM75.4 bilion dalam sektor perkilangan 
dan perkhidmatan daripada pelabur-pelabur asing dari pelbagai negara yang disasarkan 
untuk dibawa masuk ke Malaysia pada tahun 2021. Sehubungan itu, MITI melalui MIDA 
akan terus berusaha untuk membawa masuk kadar pelaburan yang tinggi seperti tahun-
tahun sebelum ini. 

Tuan Yang di-Pertua, untuk usaha kita menarik lebih banyak pelabur asing 
untuk terus melabur di Malaysia, langkah-langkah berikut telah diambil. Pertamanya, 



inovasi ini dijangka dapat mengurangkan kos makanan ikan sehingga 20 peratus daripada kos sedia ada. Makanan-makanan ikan jenis baharu juga memang telah ada dikeluarkan oleh pihak swasta dan juga universiti seperti UPM. Dengan adanya keluaran-keluaran baharu makanan ikan yang banyak, maka dapat diharapkan kos dan harganya akan menjadi lebih rendah untuk digunakan oleh penternak-penternak kita. Untuk menambah baik kualiti genetik ikan pula, kementerian melalui Jabatan Perikanan seperti mana yang telah saya sebutkan tadi telah melaksanakan Program Pembangunan Induk dan Pengeluaran Benih Kebangsaan. Di bawah program ini, baka induk ikan daripada Program Nucleus Breeding Centre akan diedarkan kepada Pusat Pengembangan Akuakultur Perluk, Jerantut dan juga Pusat Pengembangan Akuakultur di Bukit Tinggi, Bentong. Benih tersebut seterusnya akan diedarkan kepada penternak- penternak yang berkelayakan di bawah Program Broodstock Multiplication Centre sekitar negeri Pahang, termasuklah di kawasan Parlimen Yang Berhormat iaitu di Temerloh. Jadi, saya juga ingin memberi jaminan kepada Yang Berhormat bahawa kerajaan atau lebih khususnya, Kementerian Pertanian dan Industri Makanan sentiasa mendengar dan menyambut baik cadangan-cadangan dan permintaan-permintaan yang dikemukakan oleh Yang Berhormat tadi untuk penambahbaikan kualiti genetik anak ikan serta pengawalan harga makanan ikan. Nanti Yang Berhormat, kita pergi melawat. Insya- Allah. Timbalan Yang di-Pertua [Dato' Mohd Rashid Hasnon]: Terima kasih Timbalan Menteri. Seterusnya, saya ingin menjemput Yang Berhormat Jerantut. Dato' Haji Ahmad Nazlan bin Idris [Jerantut]: Terima kasih Tuan Yang di- Pertua. Assalamualaikum warahmatullahi wabarakatuh, salam sejahtera. Izinkan saya menyampaikan serangkap pantun, Tuan Yang di-Pertua. Titah nasihat dihebah sudah, MP sepakat rakyat hilang rasa gundah, Tuan Yang di-Pertua bijak terserlah sudah, Soalan 5 Jerantut tersedia sudah. 5. Dato' Haji Ahmad Nazlan bin Idris [Jerantut] minta Menteri Kanan Perdagangan Antarabangsa dan Industri menyatakan unjuran pelaburan luar negara secara langsung (FDI) bagi tahun 2021 serta usaha yang dilakukan bagi menarik lebih banyak pelabur asing untuk melabur di negara ini. Timbalan Menteri Perdagangan Antarabangsa dan Industri [Datuk Lim Ban Hong]: Terima kasih kepada Yang Berhormat Jerantut yang menunjukkan keprihatinan beliau terhadap pelaburan negara. Tuan Yang di-Pertua, untuk mengetahui unjuran pelaburan luar negara secara langsung bagi tahun 2021, kita boleh berpandukan kepada data yang berikut. Pertamanya, bagi tempoh Januari hingga September 2020, pelaburan yang diluluskan dalam sektor perkilangan, perkhidmatan dan utama adalah berjumlah RM109.8 bilion. Sektor perkilangan adalah penyumbang terbesar kepada nilai pelaburan yang diluluskan iaitu sebanyak RM65.3 bilion, diikuti oleh sektor perkhidmatan sebanyak RM42.8 bilion dan sektor utama sebanyak RM1.7 bilion. Daripada jumlah tersebut, pelaburan langsung asing (FDI) menyumbang sebanyak 38.8 peratus yang bernilai RM42.6 bilion dan selebihnya RM67.2 bilion iaitu 61.2 peratus adalah pelaburan tempatan. Pelaburan yang diluluskan pada tempoh ini melibatkan 2,935 projek dan dijangka akan dapat mewujudkan 64,701 peluang pekerjaan. Keduanya, setakat 31 Oktober 2020, kerajaan melalui Lembaga Pembangunan Pelaburan Malaysia (MIDA) sedang menilai sejumlah 786 projek pelaburan dengan nilai RM35.8 bilion dalam sektor perkilangan dan perkhidmatan sebelum dibawa ke Jawatankuasa Nasional Mengenai Pelaburan (NCI) untuk kelulusan. MIDA juga telah mengenal pasti sejumlah 23 projek yang berprofil tinggi, berpotensi, dengan nilai pelaburan sebanyak RM75.4 bilion dalam sektor perkilangan dan perkhidmatan daripada pelabur-pelabur asing dari pelbagai negara yang disasarkan untuk dibawa masuk ke Malaysia pada tahun 2021. Sehubungan itu, MITI melalui MIDA akan terus berusaha untuk membawa masuk kadar pelaburan yang tinggi seperti tahun- tahun sebelum ini. Tuan Yang di-Pertua, untuk usaha kita menarik lebih banyak pelabur asing untuk terus melabur di Malaysia, langkah-langkah berikut telah diambil. Pertamanya,